CELEX: 32019D1166
Language: hr
Date: 2019-06-28 00:00:00
Title: Provedbena odluka Komisije (EU) 2019/1166 оd 28. lipnja 2019. o izmjeni Provedbene odluke (EU) 2018/1113 u pogledu zastupnika nositelja odobrenja (priopćeno pod brojem dokumenta C(2019) 4604) (Tekst značajan za EGP.)

8.7.2019   
               
               
                  HR
               
               
                  Službeni list Europske unije
               
               
                  L 182/44
               
            
         PROVEDBENA ODLUKA KOMISIJE (EU) 2019/1166
         оd 28. lipnja 2019.
         o izmjeni Provedbene odluke (EU) 2018/1113 u pogledu zastupnika nositelja odobrenja
         
            
               (priopćeno pod brojem dokumenta C(2019) 4604)
            
         
         (Vjerodostojni su samo tekstovi na nizozemskom i njemačkom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (1), a posebno njezin članak 11. stavak 3. i članak 23. stavak 3.,
         budući da:
         
                     (1)
                  
                  
                     Društvo Monsanto Europe S.A./N.V., Belgija, zastupnik je u Uniji društva Monsanto Company, sa sjedištem u Sjedinjenim Američkim Državama, u skladu s Provedbenom odlukom Komisije (EU) 2018/1113 (2) za odobrenje genetski modificirane hrane i hrane za životinje na temelju Uredbe (EZ) br. 1829/2003. Zajednički su nositelji tog odobrenja društvo Monsanto Company, sa sjedištem u Sjedinjenim Američkim Državama, i društvo KWS SAAT SE, sa sjedištem u Njemačkoj.
                  
               
                     (2)
                  
                  
                     Dopisom od 27. kolovoza 2018. Komisija je obaviještena da je Društvo Monsanto Europe S.A./N.V., zastupnik u Uniji društva Monsanto Company za navedeno odobrenje, promijenilo svoj pravni oblik te da je promijenilo naziv u društvo Bayer Agriculture BVBA, Belgija. Komisija je dopisom od 4. rujna 2018. obavijestila društvo Bayer Agriculture BVBA da će se predmetna odobrenja morati na odgovarajući način izmijeniti.
                  
               
                     (3)
                  
                  
                     Društvo KWS SAAT SE, Njemačka, potvrdilo je 14. veljače 2019. u pisanom obliku svoju suglasnost s promjenom zastupnika.
                  
               
                     (4)
                  
                  
                     Za provedbu tražene promjene potrebna je izmjena Provedbene odluke (EU) 2018/1113.
                  
               
                     (5)
                  
                  
                     Predložene izmjene odluka o odobrenju isključivo su administrativne prirode i ne iziskuju novu procjenu predmetnih proizvoda.
                  
               
                     (6)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Provedbena odluka (EU) 2018/1113 mijenja se kako slijedi:
            
                        1.
                     
                     
                        tekst članka 6. stavka 1. točke (b) zamjenjuje se sljedećim: „Monsanto Company, Sjedinjene Američke Države, čiji je zastupnik Bayer Agriculture BVBA, Belgija”;
                     
                  
                        2.
                     
                     
                        tekst članka 8. točke (b) zamjenjuje se sljedećim: „Bayer Agriculture BVBA, Scheldelaan 460, 2040 Antwerpen, Belgija”;
                     
                  
                        3.
                     
                     
                        točka (a) Priloga zamjenjuje se sljedećim:
                        
                                    „(a)
                                 
                                 
                                    
                                       Podnositelji zahtjeva i nositelji odobrenja:
                                    
                                    
                                                 
                                             
                                             
                                                Naziv: KWS SAAT SE
                                                Adresa: Grimsehlstrasse 31, 37574 Einbeck, Njemačka
                                                i
                                             
                                          
                                                 
                                             
                                             
                                                Naziv: Monsanto Company
                                                Adresa: 800 N. Lindbergh Boulevard, St. Louis, Missouri 63167, Sjedinjene Američke Države
                                             
                                          Zastupa ga društvo Bayer Agriculture BVBA, Scheldelaan 460, 2040 Antwerpen, Belgija.”
                                 
                              
                  
         
            Članak 2.
            Adresati
            Ova je Odluka upućena društvima:
            
                        (a)
                     
                     
                        KWS SAAT SE, Grimsehlstrasse 31, 37574 Einbeck, Njemačka
                     
                  
                        (b)
                     
                     
                        Bayer Agriculture BVBA, Scheldelaan 460, 2040 Antwerpen, Belgija.
                     
                  
         
            Sastavljeno u Bruxellesu 28. lipnja 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 268, 18.10.2003., str. 1.
         
         
            (2)  Provedbena odluka Komisije (EU) 2018/1113 оd 3. kolovoza 2018. o produljenju odobrenja za stavljanje na tržište hrane i hrane za životinje proizvedenih od genetski modificirane šećerne repe H7-1 (KM-ØØØH71-4) na temelju Uredbe (EZ) br. 1829/2003 Europskog parlamenta i Vijeća (SL L 203, 10.8.2018., str. 32.).